 NEVERIFICIRANI ZAPISNIK

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 023-05/21-01/02

URBROJ: 2186/012-02/05-21-2

Ivanec, 10. veljače 2021.

**Z A P I S N I K**

**od 10. veljače 2021. godine**

s 44. sjednice Gradskog vijeća Grada Ivanca održane elektroničkim putem.

Zapisnik izradila: Snježana Canjuga.

Sjednica se održava elektroničkim putem u skladu s uputom Ministarstva uprave za održavanje sjednica u trenutnoj situaciji u kojoj je potrebno poduzimati efikasne mjere radi sprječavanja širenja koronavirusa i umanjivanja posljedica njegova širenja, rad predstavničkih tijela jedinica mora biti prilagođen. Održavanje sjednice predstavničkog tijela putem video konferencija, izjašnjavanjem putem e-maila, odnosno korištenjem drugih tehnologija za održavanje sastanaka na daljinu, smatra se prihvatljivom, posebno s obzirom na mogućnost konkretnog evidentiranja sudjelovanja članova u radu predstavničkog tijela i njihovog izjašnjavanja u tom slučaju.

Vijećnicima su materijali za 44.sjednicu Gradskog vijeća dostavljeni putem aplikacije e-sjednica.

Obrasci za glasovanje dostavljeni su vijećnicima na e-mail adrese. Kod održavanja elektroničke sjednice članovi Vijeća dužni su se na točku dnevnoga reda očitovati na način da se u obrascu za glasovanje navede naziv točke dnevnog reda o kojoj se izjašnjavaju uz navođenje „za“, „protiv“ ili „suzdržan“, uz napomenu da nakon izvršenog glasovanja obrasce dostave na e-mail adresu grad@ivanec.hr zaključno s danom 10. veljače 2021. godine do 13,00 sati.

Vijećnička pitanja – moraju pristići na e-mail grad@ivanec.hr najkasnije 24 sata prije početka sjednice, odnosno do 9. veljače 2021. godine do 13,00 sati na obrascima za postavljanje vijećničkih pitanja.

Odgovor gradonačelnika na vijećnička pitanja će biti dostavljen vijećnicima do 10. veljače 2021. godine do 12,00 sati.

Konstatira se da se glasovanju elektronskim putem odazvalo svih 17 vijećnika: Bračko Čedomir, Car Matišić Martina, Debeljak Vladimir, Đula Zdenko, Đuras Zdenko, Friščić Ljubica, Grđan Josip, Grudiček Miljenko, Hudoletnjak Stjepan, Mudri Božica, Prašnjak Danica, Sedlar Đunđek Ksenija, Sedlar Ivan, Sever Domagoj, Vidaček Valerija, Vidoni Nikola, Vlaisavljević Daniel.

Za sjednicu je dostavljen sljedeći

**D N E V N I R E D**

 **Aktualni sat**

1. **Javni poziv za isticanje kandidature za izbor članova Savjeta mladih Grada Ivanca**

**Aktualni sat**

Vijećnik Čedomir Bračko dostavio je putem e-maila 9. veljače 2021. godine u 9,23 sati vijećnička pitanja. Odgovori gradonačelnika na vijećnička pitanja putem e-maila dostavljeni su vijećnicima 10. veljače 2021. u 10,27 sati.

1. Čedomir Bračko: Grad Ivanec ove će godine otkupljivati zemljište i rješavati imovinsko-pravne odnose za gradnju spojne ceste Cesarčeva-groblje-Vukovićeva. Ako se ne postigne dogovor s vlasnicima zemljišta, može li se i hoće li se pokretati postupak za izvlaštenje vlasnika.

Milorad Batinić: Grad Ivanec je imovinsko-pravne odnose do sada uvijek rješavao dogovorom sa vlasnicima zemljišta u propisanoj zakonskoj proceduri, po cijenama utvrđenih po ovlaštenom sudskom vještaku, sukladno Uredbi o procjeni vrijednosti nekretnina, te se nadamo da će se i ovaj projekt realizirati na isti način, dogovorom. Kao krajnje rješenje, u slučaju nemogućnosti sporazumnog dogovora oko otkupa zemljišta, zakon predviđa institut izvlaštenja, koji Grad do sada nije bio primoran koristiti, te se nadam da ga ni u ovom projektu nećemo trebati.

1. Čedomir Bračko – Je li počelo cijepljenje građana protiv COVID-a 19 na području Grada Ivanca i koliko je građana do sada cijepljeno?

Milorad Batinić: Hrvatski zavod za javno zdravstvo nakon uvida u ugovor s proizvođačem cjepiva predlaže Ministarstvu zdravstva potpisivanje sporazuma i količinu doza cjepiva, a Vlada Republike Hrvatske sklapa ugovor s Europskom komisijom o narudžbi cjepiva. Cijepljenje protiv bolesti COVID-19 provodit će se u skladu s prijedlogom Plana uvođenja, provođenja i praćenja cijepljenja protiv bolesti COVID-19 u Republici Hrvatskoj. Svaki Zavod za javno zdravstvo će po dospijeću cjepiva dobiti količinu proporcionalnu veličini populacije koju pokriva te će isti dalje po istom principu proslijediti cjepivo liječnicima cjepiteljima na svom području.

Prema zadnje dostupnim informacijama, prve doze AstraZenece (oko 700 doza) i Moderne (oko 400 doza) stići će u Zavod za javno zdravstvo Varaždinske županije za nekoliko dana, točnije 12.02., te se očekuje da će iste biti proslijeđene liječnicima obiteljske medicine od 15.02. Obzirom na najavljene količine, radi se o desetak doza cjepiva po ordinaciji. Cjepivo Pfizer-a će se koristiti za procjepljivanje drugom dozom i nastavak prve faze cijepljenja koja obuhvaća preostale korisnike domova za starije i nemoćne te zdravstvene djelatnike koji su se naknadno javili ili su zbog vremenskog odmaka tek sada postali kandidati za primitak cjepiva.

1. Čedomir Bračko – Molim Vas da mi dostavite podatak kolika je površina zemljišta koju se namjerava otkupiti za uređenje Glavnog gradskog trga u Ivancu i kopiju katastarskog plana čestice koja se otkupljuje s označenim obuhvatom čestice koja se otkupljuje za uređenje Trga.

Milorad Batinić: U ovoj fazi uređenja trga planirano je rješavanje imovinsko-pravnih odnosa za zemljište ukupne površine cca 4.100 m2, koje ulaze u obuhvat trga, od čega se cca 3.400 m2 odnosi na zemljište u vlasništvu države i FINA-e, a koje će posebnom zakonu Grad Ivanec steći bez naknade, dok za čisti otkup ostaje zemljište u privatnom vlasništvu, površine cca 700 m2.

**TOČKA 1.**

**Javni poziv za isticanje kandidature za izbor članova**

**Savjeta mladih Grada Ivanca**

Nakon dostavljanja obrasca o glasovanju od strane vijećnika o Javnom pozivu za isticanje kandidature za izbor članova Savjeta mladih Grada Ivanca konstatira se sljedeće: svih 17 vijećnika glasovalo je „za“ te Gradsko vijeće Grada Ivanca jednoglasno, putem Odbora za izbor i imenovanje, objavljuje

**JAVNI POZIV**

**za isticanje kandidature za izbor članova Savjeta mladih Grada Ivanca**

Pokreće se postupak izbora članova Savjeta mladih Grada Ivanca (u daljnjem tekstu: Savjet mladih). Članove Savjeta mladih bira Gradsko vijeće Grada Ivanca na vrijeme od tri godine.

Savjet mladih Grada Ivanca broji 9 članova, koji imaju svoje zamjenike.

Kandidature za članove Savjeta i njihove zamjenike mogu, pod uvjetom da imaju sjedište na području Grada Ivanca, predložiti:

* udruge koje rade s mladima i za mlade,
* učenička vijeća srednjih škola,
* studentski zbor Sveučilišta i Veleučilišta,
* podmladci političkih stranaka, sindikalne ili strukovne organizacije,
* neformalne skupine mladih od najmanje 40 mladih.

Ovlašteni predlagatelji kandidatura iz prethodnog stavka dužni su prilikom isticanja kandidatura za članove Savjeta predložiti i zamjenika za svakog kandidata za člana Savjeta.

Kandidati za članove Savjeta mladih i njihovi zamjenici  moraju biti u dobi od navršenih petnaest (15) do navršenih trideset (30) godina  sa prebivalištem ili boravištem na području Grada Ivanca.

Prijedlozi ovlaštenih predlagatelja obavezno sadrže:

1. naziv i sjedište ovlaštenog predlagatelja te potpis ovlaštenog predstavnika predlagatelja,
2. podatke o kandidatu i zamjeniku (ime i prezime, datum i godina rođenja, prebivalište ili boravište, status - učenik, student, zaposlenik, dr.),
3. očitovanje kandidata i zamjenika o prihvaćanju kandidature,
4. obrazloženje prijedloga.

Nepravovremeni i nepotpuni prijedlozi neće se razmatrati.

Kandidature se podnose na prijavnici objavljenoj na web stranici Grada Ivanca.

Pisani i obrazloženi prijedlozi ovlaštenih predlagatelja, zajedno s potpisanim Izjavama o prihvaćanju kandidature svakog pojedinog kandidata, dostavljaju se osobno u pisarnicu Grada Ivanca ili poštom na adresu: Odbor za izbor i imenovanja - Upravni odjel za lokalnu samoupravu, imovinu i javnu nabavu, s naznakom „Prijedlog kandidata za izbor članova Savjeta mladih Grada Ivanca“.

Rok za dostavu prijedloga je 20 dana od dana objave na službenim web stranicama Grada Ivanca i putem radija Sjeverni FM.

Odbor za izbor i imenovanje Gradskog vijeća Grada Ivanca izvršit će provjeru formalnih uvjeta prijavljenih kandidata u roku od 15 dana od dana isteka roka za podnošenje prijava.

Izvješće o provjeri formalnih uvjeta te utvrđivanju popisa važećih kandidatura, Odbor za izbor i imenovanje Gradskog vijeća Grada Ivanca sastavit će u roku 15 dana od isteka roka za podnošenje prijava.

Izvješće se dostavlja Gradskom vijeću Grada Ivanca i objavljuje se na mrežnim stranicama Grada Ivanca i putem radija Sjeverni FM.

Gradsko vijeće Grada Ivanca na svojoj prvoj sjednici nakon objave popisa važećih kandidatura za članove i zamjenike članova Savjeta mladih tajnim glasovanjem bira članove i zamjenike članova Savjeta mladih.

Sve dodatne obavijesti vezane uz ovaj Javni poziv te obrazac za prijavu mogu se dobiti u Gradu Ivancu, Upravni odjel za lokalnu samoupravu, imovinu i javnu nabavu, na adresi: Trg hrvatskih ivanovaca 9b, tel: 042/492-876, e-mail: grad@ivanec.hr.

 Obrasci:

Temeljem članka 7. Odluke o osnivanju Savjeta mladih Grada Ivanca („Službeni vjesnik Varaždinske županije“ br. 32/14) Odboru za izbor i imenovanja Gradskog vijeća Grada Ivanca, dostavlja se

**PRIJEDLOG KANDIDATA**

**ZA ČLANA SAVJETA MLADIH GRADA IVANCA**

Predlagatelj

……………………………………………………………………………………………………………(naziv udruge koja radi s mladima i za mlade, učeničkog vijeća srednje škole, studentskog zbora Sveučilišta i Veleučilišta, podmlatka političke stranke, sindikalne ili strukovne organizacije, neformalne skupine mladih od najmanje 40 mladih.)

**(Savjet mladih Grada Ivanca ima 9 članova i 9 zamjenika, a mandat im traje 3 godine)**

Predlaže

KANDIDAT

………..…………………………………………………………………………………………………

(ime i prezime kandidata za člana Savjeta mladih)

………….………………………………………………………………………………………………

(adresa, datum i godina rođenja, OIB)

ZAMJENIK KANDIDATA

………..………………………………………………………………………………………………..

(ime i prezime zamjenika kandidata za člana Savjeta mladih)

…………….……………………………………………………………………………………………

(adresa, datum i godina rođenja, OIB)

OBRAZLOŽENJE PRIJEDLOGA

|  |
| --- |
|  |

U …… ………………………, 2021.

 Za predlagatelja

………………………………………………………………………….

(ime i prezime i vlastoručni potpis ovlaštene osobe)

.…………………..…………………………………………………….

 (adresa )

………………………………………………………………………….

 (broj mobitela, e-mail)

**Napomena:** sastavni dio ovog prijedloga je priloženi obrazac očitovanja o prihvaćanju kandidature začlana/zamjenika Savjeta mladih.

**OČITOVANJE O PRIHVAĆANJU KANDIDATURE ZA ČLANA / ZAMJENIKA ČLANA**

**SAVJETA MLADIH GRADA IVANCA**

Ja, ……………………………………………………………………………………………

 (ime i prezime)

 …………………………………………………………………………………………….

 (adresa)

 …………………………………………………………………………………………….

 (dan, mjesec i godina rođenja, OIB)

Izjavljujem da prihvaćam kandidaturu za člana /zamjenika člana Savjeta mladih Grada Ivanca.

U …………………………………………, 2021.

(mjesto i datum)

…………………………………………

 (potpis kandidata)

……………………………………………

 (kontakt podaci: e-mail, mob)

Obrasci za glasovanje za 44. sjednicu Gradskog vijeća u privitku su ovog Zapisnika i njegov su sastavni dio.

Dovršeno u 13,00 sati.

ZAPISNIK IZRADILA: PREDSJEDNICA GRADSKOG

Snježana Canjuga VIJEĆA GRADA IVANCA:

 Ksenija Sedlar Đunđek, mag. oec.